Președintele american a avut chef de glume în timp ce îl primea pe Klaus Iohannis în Biroul Oval.
La începutul discuției cu oficialul român, Biden a afirmat că a pledat pentru aderarea României la NATO când era senator „acum 180 de ani”. Biden a remarcat că trupele române și americane s-au luptat și s-au antrenat unul alături de celălalt și a lăudat România pentru că „a făcut un pas” pentru a ajuta Ucraina să protejeze invazia Rusiei.
Gluma făcută de șeful de la Casa Albă se dorea poate o îndulcire a amarului pe care i l-ar putea provoca lui Klaus Iohannis decizia americană legată de șefia NATO.
Inainte de intâlnirea celor doi șefi de stat, purtătorul de cuvânt al Securității Naționale a Casei Albe, John Kirby, nu a răspuns la întrebări legate de o posibilă cerere a lui Biden către Iohannis de a elibera calea lui Rutte.
„Nu s-a schimbat nimic în ceea ce privește sprijinul nostru pentru ca domnul Rutte să fie următorul secretar general”, a spus Kirby.